CELEX: 62012TN0165
Language: da
Date: 2012-04-11 00:00:00
Title: Sag T-165/12: Sag anlagt den 11. april 2012 — European Dynamics Luxembourg og Evropaïki Dynamiki mod Europa-Kommissionen

23.6.2012   
            
            
               DA
            
            
               Den Europæiske Unions Tidende
            
            
               C 184/17
            
         Sag anlagt den 11. april 2012 — European Dynamics Luxembourg og Evropaïki Dynamiki mod Europa-Kommissionen
   (Sag T-165/12)
   2012/C 184/30
   Processprog: græsk
   
      Parter
   
   
      Sagsøgere: European Dynamics Luxembourg (Ettelbrück, Luxembourg) og Evropaïki Dynamiki — Proigmena Systimata Tilepikoinonion Pliroforikis kai Tilematikis AE (ved advokat V. Christianos)
   
      Sagsøgt: Europa-Kommissionen
   
      Sagsøgernes påstande
   
   
               —
            
            
               Europa-Kommissionens afgørelse CMS/cms D(2012)/00008 af 8. februar 2012, der den 9. februar 2012 blev meddelt sagsøgerne, hvorved Kommissionen afviste sagsøgernes bud inden for rammerne af det begrænsede udbud EuropeAid/131431/C/SER/AL, annulleres.
            
         
               —
            
            
               Europa-Kommissionen tilpligtes at betale sagens omkostninger.
            
         
      Søgsmålsgrunde og væsentligste argumenter
   
   Sagsøgerne har med dette søgsmål nedlagt påstand om annullation af Kommissionens afgørelse CMS/cms D(2012)/00008 af 8. februar 2012, der den 9. februar 2012 blev meddelt sagsøgerne, hvorved Kommissionen afviste sagsøgernes bud inden for rammerne af det begrænsede udbud EuropeAid/131431/C/SER/AL.
   Sagsøgerne har gjort gældende, at den anfægtede afgørelse bør annulleres i henhold til artikel 253 TEUF for overtrædelse af EU-retten, nærmere bestemt af de følgende tre grunde:
   
               1)
            
            
               For det første fordi Kommissionen har tilsidesat gennemsigtighedsprincippet, idet den anfægtede afgørelse, også efter Kommissionens skrivelse af 21. februar 2012, ikke gav tilbudsgiverne adgang til bedømmelsesudvalgets rapport.
            
         
               2)
            
            
               For det andet Kommissionens tilsidesættelse af begrundelsespligten:
               
                           —
                        
                        
                           eftersom hverken det pointantal, der er tildelt ordremodtagerens tekniske bud, eller begrundelsen herfor, heller ikke efter Kommissionens skrivelse af 21. februar 2012, med hensyn til karakteristikaene og fordelene ved ordremodtagerens tekniske bud, overhovedet nævnes;
                        
                     
                           —
                        
                        
                           eftersom den anfægtede afgørelse, også efter Kommissionens skrivelse af 21. februar 2012, indeholdt en helt utilstrækkelig begrundelse for pointtallene med hensyn til sagsøgernes tekniske bud.